Public procurement notice: Prior Information Notice Without Call For Competition
Published: 2021-04-02
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
CPV classification: 33100000

Technical requirements: Tämä ilmoitus ei ole hankintailmoitus tai tarjouspyyntö, vaan tietopyyntö markkinoilla toimiville toimittajille (jäljempänä tietopyyntö). Hankintayksikkö ei aloita tarjouskilpailua tietopyynnön julkaisulla, vaan mahdollinen hankintailmoitus ja tarjouspyyntö julkaistaan myöhemmin.
Tietopyyntö ei velvoita hankintayksikköä toteuttamaan varsinaista hankintaa. Tietopyyntöön vastaaminen ei ole edellytys myöhempään mahdollisesti järjestettävään tarjouskilpailuun osallistumiselle. Toimittajille ei makseta korvausta tietopyyntöön vastaamisesta tai mahdolliseen markkinavuoropuheluun osallistumisesta.
Hankintayksikkö eli Helsingin ja Uudenmaan sairaanhoitopiirin kuntayhtymä (jäljempänä HUS) on valmistelemassa sinivalolaitteiden kilpailutusta. Sinivalolaitteiden lisäksi hankintaan sisältyy erilaisten oheistarvikkeiden hankintaa.
HUS:n vastuulla on Suomen suurin sairaanhoitopiiri. HUS tuottaa erikoissairaanhoidon palveluja jäsenkuntiensa 1,5 miljoonalle asukkaalle ja vastaa lisäksi eräistä erityistason palveluista koko Suomessa. HUS Logistiikka toimii koko HUS:n yhteishankintayksikkönä ja huolehtii lisäksi HUS:n logistiikkapalveluista sekä lääkintäteknisistä palveluista. HUS Logistiikan asiakkaita ovat kaikki HUS:n sairaalat ja hoitoyksiköt. Lisäksi HUS Logistiikka tuottaa palveluja niille HUS:n jäsenkunnille ja HYKS-erityisvastuualueille, jotka ovat tehneet palvelusopimuksen HUS Logistiikan kanssa.
HUS toimii sinivalolaitteiden hankinnassa yhteishankintayksikkönä. Hankinnassa mukana olevat asiakkaat täsmentyvät ennen kilpailutuksen käynnistämistä.
Alustavan suunnitelman mukaan hankintamenettelynä käytetään dynaamista hankintajärjestelmää (DPS). Dynaaminen hankintajärjestelmä on kaksivaiheinen. Ensimmäisessä vaiheessa dynaaminen hankintajärjestelmä perustetaan ja siihen hyväksytään kaikki osallistumispyynnössä asetetut soveltuvuusvaatimukset täyttävät toimittajat. Perustamisvaiheen jälkeen alkaa varsinainen hankintavaihe, jossa dynaamiseen hankintajärjestelmään hyväksytyt toimittajat voivat osallistua DPS:n sisäisiin kilpailutuksiin.
Tarkoituksena on, että DPS:n osallistumispyyntö julkaistaan huhtikuussa ja varsinainen hankintavaihe alkaisi touko–kesäkuussa 2021. Ensimmäinen DPS:n sisäinen kilpailutus tullaan todennäköisesti julkaisemaan alkukesästä.
DPS:llä tullaan hankkimaan vastasyntyneiden lasten kohonneiden bilirubiiniarvojen hoidossa käytettäviä sinivalolaitteita sekä niihin liittyviä oheistarvikkeita. Dynaamisella hankintajärjestelmällä hankittavia laitteita ja tarvikkeita ovat muun ohella sinivalolamput ja -patjat sekä erilaiset silmien ja korvien suojaamiseen tarkoitetut tarvikkeet. Lista ei ole tyhjentävä, ja hankinnan kohde määritellään täsmällisesti jokaisen dynaamisen hankintajärjestelmän sisäisen kilpailutuksen tarjouspyynnössä erikseen.
1. Sopiiko suunniteltu hankintamenettely (DPS) mielestänne hankinnan kohteena olevien laitteiden ja oheistarvikkeiden kilpailutukseen? Miksi/miksi ei?
2. Minkälainen on tarjoamienne sinivalolaitteiden ja/tai laitteisiin liittyvien oheistarvikkeiden valikoima?
3. Mikä on roolinne sinivalolaitteiden toimittamisessa? Oletteko itse laitteen valmistaja vai jälleenmyyjä? Toimitteko itse laitteen jakelijana?
4. Mikä olisi näkemyksenne mukaan kohtuullinen dynaamiseen hankintajärjestelmään hyväksyttävältä toimittajalta vaadittava keskimääräinen vuosittainen liikevaihto (vähimmäisvaatimus osallistumispyynnössä)?
5. Miten laajaa aiempaa kokemusta (=referenssejä) dynaamiseen hakintajärjestelmään hyväksyttäviltä toimittajilta tulisi näkemyksenne mukaan edellyttää (vähimmäisvaatimus osallistumispyynnössä)? Kuinka laajoja toimituksenne sinivalolaitteiden osalta tyypillisesti ovat (EUR)?
6. Mitä muita toimittajan soveltuvuuteen liittyviä vaatimuksia dynaamiseen hankintajärjestelmään hyväksyttäviltä toimittajilta tulisi näkemyksenne mukaan edellyttää (vähimmäisvaatimukset osallistumispyynnössä)?
7. Minkälaisia vähimmäisvaatimuksia hankittaville laitteille ja oheistarvikkeille tulisi mielestänne asettaa?